— Задач і кірункаў работы псіхолагаў у СПЦ з кожным годам становіцца ўсё больш, таму было б вельмі дарэчы, калі б мы маглі ўзяць на работу яшчэ аднаго педагога-псіхолага, — гаворыць дырэктар СПЦ Ганна Анатольеўна Філімонава. — Хаця супрацоўнікі ў нас цудоўныя, робяць усё, што ў іх сілах па кожным кірунку дзейнасці СПЦ. Адзін з апошніх такіх напрамкаў — работа па пастанове Савета Міністраў Рэспублікі Беларусь ад 27 чэрвеня 2017 года № 487 аб зацвярджэнні Палажэння аб парадку комплекснай рэабілітацыі непаўналетніх, ужыванне якімі наркатычных сродкаў, псіхатропных рэчываў, іх аналагаў, таксічных і іншых адурманьваючых рэчываў, ужыванне алкагольных, слабаалкагольных напіткаў або піва ўстаноўлена ў адпаведнасці з заканадаўствам.